ตำบลโนนค้อ (อำเภอโนนคูณ)

ตำบลโนนค้อ เป็นตำบลที่ตั้งขึ้นเมื่อปี 2520 โดยแยกจากอำเภอกันทรารมย์ และได้ก่อตั้งเป็นองค์การบริหารส่วนตำบลเมื่อปี พศ. 2540 องค์การบริหารส่วนตำบลโนนค้อ เป็นองค์กรขนาดกลาง เป็นหน่วยงานการปกครองแห่งหนึ่งที่อยู่ใน อำเภอโนนคูณ ประชากรส่วนใหญ่พูดภาษาไทยอีสาน นับถือศาสนาพุทธ มีอาชีพเกษตรกรรมเป็นหลัก มีพื้นที่ 32,438 ไร่ หรือ 58 ตารางกิโลเมตร

**ภูมิศาสตร์**

**ที่ตั้งและอาณาเขต**
ตำบลโนนค้อ อำเภอโนนคูณ จังหวัดศรีสะเกษ ตั้งอยู่ทางทิศตะวันออกเฉียงเหนือของอำเภอโนนคูณ โดยมีระยะทางห่างจากอำเภอโนนคูณประมาณ 5.5 กิโลเมตร เส้นทางคมนาคมที่สำคัญผ่านใจกลางตำบลและใช้ติดต่อระหว่างตำบลถึงอำเภอ คือทางหลวงแผ่นดินอุบลฯ – กันทรลักษณ์หมายเลข 2178และทางหลวงชนบทที่ศก.4006
ตำบลโนนค้อ มีเนื้อที่ประมาณ 32,438 ไร่ หรือประมาณ 58 ตารางกิโลเมตร- ทิศเหนือ ติดกับตำบลโนนกลาง อำเภอสำโรง จังหวัดอุบลราชธานี- ทิศตะวันออก ติดกับตำบลหนองกุง อำเภอโนนคูณ จังหวัดศรีสะเกษ- ทิศใต้ ติดกับตำบลหนองงูเหลือ อำเภอเบญจลักษณ์ จังหวัดศรีสะเกษ- ทิศตะวันตก ติดกับตำบลบก, ตำบลโพธิ์ อำเภอโนนคูณ จังหวัดศรีสะเกษ

**ภูมิประเทศ**
 สภาพอากาศโดยทั่วไปเป็นที่ราบสูงและแห้งแล้ง- ลักษณะดินเป็นดินร่วนปนทรายไม่สามารถอุ้มน้ำได้ สภาพป่าไม้โดยทั่วไปมีเพียงเล็กน้อย- แหน่งน้ำทางธรรมชาติไหลผ่าน ประกอบด้วย ลำห้วยเจิก ห้วยควร ห้วยโผ่น และห้วยไผ่ แต่ไม่มีน้ำในลำห้วยดังกล่าวตลอดทั้งปี จะมีน้ำเฉพาะช่วงฤดูฝนเท่านั้น

**ภูมิอากาศ**
 ฤดูร้อน ช่วงระยะเวลาตั้งแต่ เดือนกุมภาพันธ์ ถึง เดือนพฤษภาคม- ฤดูฝน ช่วงระยะเวลาตั้งแต่ เดือนมิถุนายน ถึง เดือนตุลาคม- ฤดูหนาว ช่วงระยะเวลาตั้งแต่ เดือนพฤศจิกายน ถึง เดือนมกราคม

**ทรัพยากรธรรมชาติและสิ่งแวดล้อม**
ทรัพยากรธรรมชาติที่สำคัญในพื้นที่ตำบลโนนค้อ คือ ห้วย หนอง คลอง บึง ที่มีอยู่ตามธรรมชาติถึง 29 แห่ง สภาพดินส่วนใหญ่เป็นดินทรายไม่เหมาะแก่การเพาะปลูก พื้นที่ราบสูงแห้งแล้งมีพื้นที่ป่าไม้เพียงเล็กน้อย ซึ่งทำให้สภาพของพื้นที่โดยทั่วไปแห้งแล้ง ไม่มีน้ำเพียงพอสำหรับทำการเกษตรและเลี้ยงสัตว์ได้ในเกือบทุกพื้นที่

**หมู่บ้านและประชากร**
องค์การบริหารส่วนตำบลโนนค้อ รับผิดชอบหมู่บ้านทั้ง 20 หมู่บ้าน ในเขตพื้นที่บริการ มีจำนวน 2,464 หลังคาเรือน และมีจำนวนประชากรทั้งหมด 8,395 คน จากการสำรวจในปี 2557 ดังตารางดังต่อไปนี้

**เศรษฐกิจ**
การประกอบอาชีพของประชาชนในพื้นที่ตำบลโนนค้อ สามารถแยกประเภทการประกอบอาชีพออกเป็นหมวดหมู่ดังนี้- พืชเศรษฐกิจ พืชเศรษฐกิจสำคัญในตำบลโนนค้อที่ประชาชนในท้องถิ่นทำการเพาะปลูก สามารถเรียงตามลำดับจากมากไปหาน้อย ได้แก่ ข้าว พริก ข้าวโพด ถั่วฝักยาว แตงกวา มะเขือเทศ แตงโม และอื่น ๆ- สัตวเศรษฐกิจ สัตว์เศรษฐกิจสำคัญในตำบลโนนค้อที่ประชาชนทำปศุสัตว์ สามารถเรียงลำดับจากไปหาน้อย ได้แก่ โค สุกร ไก่ กระบือ และอื่น ๆ

**การขนส่ง**
ในเขตพื้นที่ตำบลโนนค้อ มีทางหลวงแผ่นดินสายอุบลราชธานี–กันทรลักษณ์ (สาย 2178) วิ่งตัดผ่าน และถนนทางหลวงชนบทที่ (ศก.4006) เป็นเส้นทางสายหลัก ใช้ในการติดต่อระหว่างตำบลโนนค้อกับอำเภอโนนคูณ ไปยังจังหวัดศรีสะเกษและจังหวัดอุบลราชธานี ทั้งยังเป็นเส้นทางหลักในการเดินทางไปติดต่อราชการของอำเภอ

**ทางรถยนต์**
การเดินทางระหว่างอำเภอและหมู่บ้าน โดยรถยนต์ส่วนตัวและรถรับจ้างทั่วไป ซึ่งประชาชนในท้องถิ่นจะใช้รถจักรยานยนต์และรถจักรยานเป็นหลัก
*การเดินทางเข้าจังหวัดศรีสะเกษ โดยรถรับจ้างหรือรถโดยสารประจำทางสาย โนนค้อ - กันทรลักษณ์ะ และต่อรถโดยสารสาย กันทรลักษณ์ - ศรีสะเกษ

**การเดินทางไปจังหวัดอุบลราชธานี**
รถโดยสารประจำทางสาย กันทรลักษณ์ - อุบลราชธานี
*รถโดยสารประจำทางสาย กรุงเทพฯ - อุบลราชธานี (สาย 98)
*รถโดยสารประจำทางสาย นครราชสีมา - อุบลราชธานี

**แหล่งข้อมูลอื่น**
  เว็บไซต์องค์การบริหารส่วนตำบลโนนค้อ
โนนค้อ
โนนค้อ
หมวดหมู่:อำเภอโนนคูณ